भोपाल/जबलपुर। मध्य प्रदेश के राज्यपाल रामनरेश यादव फिर से विवादों में आए हैं। इस बार उनका नाम कुलपति बनाने के एवज में पैसे के लेन-देन के रूप में सामने आया है।
जबलपुर की नानाजी देशमुख यूनिवर्सिटी के प्रभारी कुलपति एसएनएस परमार का एक ऑडियो लीक हुआ है। इसमें वे कह रहे हैं, 'अगर मैं गवर्नर को एक करोड़ रुपए दे देता, तो मैं इस यूनिवर्सिटी का नियमित कुलपति हो जाता।' हालांकि अब परमार का कहना है कि यह उनके खिलाफ साजिश है।
जानिए किसने लगाया है यह आरोप...
नागरिक उपभोक्ता मार्गदर्शक मंच के प्रांतीय अध्यक्ष मनीष शर्मा ने बुधवार को जबलपुर में मीडिया को एक सीडी जारी की है। शर्मा ने दावा किया है कि राज्यपाल को जो रिश्वत देने की बात कर रहा है, वो शख्स परमार हैं।
ऐसे उछला मामला...
शर्मा के मुताबिक वेटनरी यूनिवर्सिटी के रजिस्ट्रार कुछ लोगों से तीन-तीन लाख रुपए की डिमांड एसोसिएट प्रोफेसर बनाने के लिए कर रहे थे। पीड़ित जब इसकी शिकायत लेकर परमार के पास पहुंचे, तब परमार ने कहा,'वेटनरी यूनिवर्सिटी के कुलपति के लिए राज्यपाल के पास जो पैनल पहुंची थी उसमें मेरा नाम पहले नंबर पर था। लेकिन मैं एक करोड़ रुपए नहीं दे सका इस वजह से मैं नियमित कुलपति नहीं बन सका।'
इनका तर्क
इस मामले में परमार का कहना है कि वे कुलपति बनने की दौड़ में शामिल हैं, इस वजह से उनके ही आसपास के कुछ लोग साजिश कर रहे हैं। वे कानूनी सलाह लेकर सीडी जारी करने वाले के खिलाफ कार्रवाई करेंगे।
दूसरी बार उछला राज्यपाल का नाम
यह पहला मौका नहीं है जब राज्यपाल रामनरेश यादव का नाम विवादों में आया हो। इसके पहले यादव पर व्यापमं घोटाले में FIR भी दर्ज की गई थी, लेकिन बाद में हाईकोर्ट के आदेश पर नाम हटा दिया गया था।
आगे की स्लाइड पर पढ़ें ऑडियो सामने आने के बाद राज्यपाल और कुलपति का रिएक्शन...
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva